ΓΡΑΠΤΗ ΕΡΩΤΗΣΗ E-2420/99

υποβολή: Salvador Garriga Polledo (PPE-DE) προς την Επιτροπή

(16 Δεκεμβρίου 1999)

Θέμα: Σχέδιο για τη δημιουργία περιορισμένης στρατιωτικής δομής της ΕΕ

Κατά τη διάρκεια της τρίτης ισπανο-γαλλικής στρατιωτικής συνάντησης που διεξήχθη πρόσφατα, οι δύο χώρες συμφώνησαν ότι είναι ανάγκη να αποκτήσει η ΕΕ, το ταχύτερο δυνατόν, μια μικρής κλίμακας στρατιωτική δομή που θα της επιτρέπει να αντιδρά σε κρίσεις, όπως εκείνη του Κοσσυφοπεδίου.

Αυτή η δομή θα μπορούσε ναλοποιηθεί μέσω της δημιουργίας μιας πολιτικής επιτροπής ασφάλειας, σε επίπεδο πρέσβεων, ενός στρατιωτικού επιτελείου και ενός ανωτάτου αρχηγείου που θα αναλαμβάνει το σχεδιασμό και τη διεξαγωγή των στρατιωτικών επιχειρήσεων.

Σύμφωνα με τις αρμοδιότητες πρωτοβουλίας που της παρέχουν οι συνθήκες, κρίνει η Επιτροπή σκόπιμη την προαναφερθείσα γαλλο-ισπανική συμφωνία ως ιδρυτικό πυρήνα της ευρωπαϊκής ταυτότητας ασφάλειας και άμυνας, και σε ποιο μέτρο θα μπορούσε ναποστηρίξει την εν λόγω πρωτοβουλία;

Απάντηση του κυρίου Patten εξ ονόματος της Επιτροπής

(18 Ιανουαρίου 2000)

Οι γαλλο-ισπανικές συνομιλίες επικεντρώθηκαν σε θέματα σχετικά με τις στρατιωτικές και μη στρατιωτικές πτυχές της διαχείρισης κρίσεων, δηλ. για τα καθήκοντα του Πέτερσμπεργκ. Όπως γνωρίζει το Αξιότιμο Μέλος του Κοινοβουλίου τα θέματα αυτά συζητήθηκαν εκτενώς στο Συμβούλιο κατά την περίοδο ακριβώς πριν από το Ευρωπαϊκό Συμβούλιο του Ελσίνκι.

Στο Ελσίνκι, ο στόχος που συμφωνήθηκε είναι να έχει η Ένωση τη δυνατότητα να λαμβάνει αυτόνομα αποφάσεις, να αναλαμβάνει και στη συνέχεια να διεξάγει στρατιωτικές επιχειρήσειςπό την ηγεσία της Ένωσης όταν η Ατλαντική Συμμαχία ως σύνολο δεν συμμετέχει. Ο ουσιαστικός στόχος πουιοθετήθηκε στο Ελσίνκι είναι να μπορεί η Ένωση να αναπτύξει στρατεύματα 50-60.000 ατόμων ικανά για όλο το φάσμα των καθηκόντων του Πέτερσμπεργκ μέσα σε 60 ημέρες.

Θα ορισθούν προσωρινά όργανα λήψης αποφάσεων για τη διαχείριση κρίσεων και τον επιχειρησιακό έλεγχο τόσο των στρατιωτικών όσο και των μη στρατιωτικών ενεργειών που ενδεχομένως θα αναλαμβάνονται σε καταστάσεις κρίσης.

Στο Ελσίνκι, παρουσιάστηκε επίσης έκθεση που εντοπίζει τις μη στρατιωτικές (πολιτικές) πτυχές της διαχείρισης κρίσεων και τα όργανα αντιμετώπισης των κρίσεων τόσο στο επίπεδο της Ένωσης όσο και στο εθνικό επίπεδο. Υπάρχει η πρόθεση να συγκεντρωθούν οι ικανότητες τόσο σε εθνικό όσο και σε ευρωπαϊκό επίπεδο (για παράδειγμα η αστυνομία, τα όργανα ελέγχου, οι εμπειρογνώμονες των ανθρωπίνων δικαιωμάτων), και να δημιουργηθεί ένας μηχανισμός για τον ταχύ συντονισμό και την ανάπτυξη των δυνάμεων.

Ως πρώτο βήμα θα ιδρυθούν στις Βρυξέλλες σε προσωρινή βάση νέα όργανα λήψης αποφάσεων και παροχής συμβουλών. Οι δομές που θα συσταθούν είναι η πολιτική επιτροπή και η επιτροπή ασφάλειας που θα επανδρωθούν με αντιπροσώπους ανωτάτου επίπεδου. Θαπάρχει επίσης μια στρατιωτική επιτροπή, επανδρωμένη, κατά την προσωρινή φάση, από στρατιωτικούς αντιπροσώπους των κρατών μελών. Όταν απαιτείται, θα παρέχει στρατιωτικές συμβουλές στο Συμβούλιο. Ένας συντονιστικός μηχανισμός διαχείρισης των πολιτικών κρίσεων προβλέπεται επίσης να ιδρυθεί στους κόλπους του Συμβουλίου.

Όλες οι αποφάσεις στον τομέα της ευρωπαϊκής πολιτικής ασφάλειας και της αμυντικής θα λαμβάνονται «μέσα στο ενιαίο θεσμικό πλαίσιο», εξασφαλίζοντας με τον τρόπο αυτό τη συνοχή μεταξύ των πυλώνων της ΕΕ. Η Επιτροπή προσβλέπει προς αυτές τις νέες μορφές συνεργασίας και θα συνεισφέρει ενεργά όπου φέρει ευθύνη και έχει εμπειρία, ιδίως στον τομέα της μη στρατιωτικής διαχείρισης κρίσεων και της πρόληψης των συγκρούσεων.